CELEX: 32016R1424
Language: lv
Date: 2016-08-25 00:00:00
Title: Komisijas Īstenošanas regula (ES) 2016/1424 (2016. gada 25. augusts), ar ko darbīgās vielas tifensulfuron-metila apstiprinājumu atjauno saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ)

26.8.2016   
               
               
                  LV
               
               
                  Eiropas Savienības Oficiālais Vēstnesis
               
               
                  L 231/25
               
            KOMISIJAS ĪSTENOŠANAS REGULA (ES) 2016/1424
      (2016. gada 25. augusts),
      ar ko darbīgās vielas tifensulfuron-metila apstiprinājumu atjauno saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 20. panta 1. punktu,
      tā kā:
      
                  (1)
               
               
                  Darbīgās vielas tifensulfuron-metila apstiprinājums, kā norādīts Komisijas Īstenošanas regulas (ES) Nr. 540/2011 (2) pielikuma A daļā, zaudē spēku 2017. gada 30. jūnijā.
               
            
                  (2)
               
               
                  Saskaņā ar Komisijas Regulas (ES) Nr. 1141/2010 (3) 4. panta noteikumiem minētajā pantā norādītajā laikposmā tika iesniegts pieteikums uz tifensulfuron-metila atkārtotu iekļaušanu Padomes Direktīvas 91/414/EEK (4) I pielikumā.
               
            
                  (3)
               
               
                  Pieteikuma iesniedzējs iesniedza papildu dokumentāciju, kas pieprasīta saskaņā ar Regulas (ES) Nr. 1141/2010 9. pantu. Ziņotāja dalībvalsts konstatēja, ka pieteikums ir pilnīgs.
               
            
                  (4)
               
               
                  Ziņotāja dalībvalsts, apspriežoties ar otro ziņotāju dalībvalsti, sagatavoja atkārtotas iekļaušanas novērtējuma ziņojumu, ko 2014. gada 17. jūlijā iesniedza Eiropas Pārtikas nekaitīguma iestādei (turpmāk “Iestāde”) un Komisijai.
               
            
                  (5)
               
               
                  Iestāde atkārtotas iekļaušanas novērtējuma ziņojumu nosūtīja pieteikuma iesniedzējam un dalībvalstīm piezīmju sniegšanai un saņemtās piezīmes nosūtīja Komisijai. Turklāt Iestāde papildu kopsavilkuma dokumentāciju darīja publiski pieejamu.
               
            
                  (6)
               
               
                  Iestāde 2015. gada 15. jūlijā nosūtīja Komisijai savus secinājumus (5) par to, vai ir sagaidāms, ka tifensulfuron-metils atbildīs apstiprināšanas kritērijiem, kas noteikti Regulas (EK) Nr. 1107/2009 4. pantā. Komisija 2016. gada 8. martā Augu, dzīvnieku, pārtikas aprites un dzīvnieku barības pastāvīgajai komitejai iesniedza pārskata ziņojuma projektu par tifensulfuron-metilu.
               
            
                  (7)
               
               
                  Attiecībā uz vismaz viena tāda augu aizsardzības līdzekļa, kurā ir darbīgā viela, vienu vai vairākiem raksturīgiem lietojumiem ir konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti. Tāpēc tiek uzskatīts, ka minētie apstiprināšanas kritēriji ir ievēroti.
               
            
                  (8)
               
               
                  Tāpēc ir lietderīgi atjaunot tifensulfuron-metila apstiprinājumu.
               
            
                  (9)
               
               
                  Riska novērtējums attiecībā uz tifensulfuron-metila apstiprinājuma atjaunošanu ir balstīts uz ierobežotu skaitu raksturīgo lietojumu, kas tomēr neierobežo to, kādiem lietojumiem tifensulfuron-metilu saturoši augu aizsardzības līdzekļi var tikt atļauti. Tādēļ ir lietderīgi nesaglabāt ierobežojumu, saskaņā ar kuru minēto vielu var lietot tikai kā herbicīdu.
               
            
                  (10)
               
               
                  Ievērojot Regulas (EK) Nr. 1107/2009 14. panta 1. punktu saistībā ar tās 6. pantu un ņemot vērā jaunākās zinātnes un tehnikas atziņas, ir jāparedz daži nosacījumi. Īpaši lietderīgi ir pieprasīt papildu apstiprinošu informāciju.
               
            
                  (11)
               
               
                  Saskaņā ar Regulas (EK) Nr. 1107/2009 20. panta 3. punktu saistībā ar tās 13. panta 4. punktu attiecīgi būtu jāgroza Īstenošanas regulas (ES) Nr. 540/2011 pielikums.
               
            
                  (12)
               
               
                  Ar Komisijas Īstenošanas regulu (ES) 2016/549 (6) tifensulfuron-metila apstiprinājuma termiņš tika pagarināts līdz 2017. gada 30. jūnijam, lai atjaunošanas procedūru pabeigtu pirms vielas apstiprinājuma termiņa beigām. Tomēr, ņemot vērā to, ka lēmums par atjaunošanu ir pieņemts pirms šā pagarinātā termiņa beigām, šī regula būtu jāpiemēro no 2016. gada 1. novembra.
               
            
                  (13)
               
               
                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
               
            IR PIEŅĒMUSI ŠO REGULU.
      1. pants
      Darbīgās vielas atkārtota apstiprināšana
      Darbīgo vielu tifensulfuron-metilu, kā norādīts I pielikumā, apstiprina atkārtoti, ievērojot minētajā pielikumā izklāstītos nosacījumus.
      2. pants
      Grozījumi Īstenošanas regulā (ES) Nr. 540/2011
      Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
      3. pants
      Stāšanās spēkā un piemērošanas diena
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      To piemēro no 2016. gada 1. novembra.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 25. augustā
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 309, 24.11.2009., 1. lpp.
      
      
         (2)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).
      
         (3)  Komisijas 2010. gada 7. decembra Regula (ES) Nr. 1141/2010, ar ko nosaka procedūru, ar kuru Padomes Direktīvas 91/414/EEK I pielikumā atkārtoti iekļauj aktīvo vielu otro grupu, un izveido šo vielu sarakstu (OV L 322, 8.12.2010., 10. lpp.).
      
         (4)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).
      
         (5)  EFSA Journal, 2015; 13(7): 4201. Pieejams tiešsaistē: www.efsa.europa.eu.
      
         (6)  Komisijas 2016. gada 8. aprīļa Īstenošanas regula (ES) 2016/549, ar ko Īstenošanas regulu (ES) Nr. 540/2011 groza attiecībā uz apstiprinājuma periodu pagarināšanu darbīgajām vielām bentazonam, cihalofopbutilam, dikvatam, famoksadonam, flumioksazīnam, DPX KE 459 (flupirsulfuronmetilam), metalaksilam-M, pikolinafēnam, prosulfuronam, pimetrozīnam, tiabendazolam un tifensulfuron-metilam (OV L 95, 9.4.2016., 4. lpp.).
      
         I PIELIKUMS
         
                     Parastais nosaukums, identifikācijas numuri
                  
                  
                     
                        IUPAC nosaukums
                  
                  
                     Tīrība (1)
                     
                  
                  
                     Apstiprinājuma datums
                  
                  
                     Apstiprinājuma termiņa beigas
                  
                  
                     Īpaši noteikumi
                  
               
                     Tifensulfuron-metils
                     
                        CAS Nr. 79277-27-3
                     
                        CIPAC Nr. 452
                  
                  
                     metil 3-(4-metoksi-6-metil-1,3,5-triazin-2-ilkarbamoilsulfamoil)tiofen-2-karboksilāts
                  
                  
                     ≥ 960 g/kg
                  
                  
                     2016. gada 1. novembris
                  
                  
                     2031. gada 31. oktobris
                  
                  
                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par tifensulfuron-metilu un jo īpaši tā I un II papildinājumu.
                     Šajā vispārējā novērtējumā dalībvalstis īpašu uzmanību pievērš:
                     
                                 —
                              
                              
                                 gruntsūdeņu aizsardzībai,
                              
                           
                                 —
                              
                              
                                 pie mērķa grupas nepiederošu augu un ūdens organismu aizsardzībai.
                              
                           Lietošanas nosacījumos ietverti riska mazināšanas pasākumi un pienākums uzraudzīt gruntsūdeņus, ja nepieciešams.
                     Pieteikuma iesniedzējs Komisijai, dalībvalstīm un Iestādei iesniedz apstiprinošu informāciju par:
                     
                                 1)
                              
                              
                                 genotoksicitātes neesību metabolītā IN-A4098 un tā atvasinājumos IN-B5528, IN-A5546 un IN-W8268;
                              
                           
                                 2)
                              
                              
                                 mehānistiskas datiem, kas izslēdz endokrīni pastarpināta veida iedarbību uz krūšu dziedzera audzējiem;
                              
                           
                                 3)
                              
                              
                                 risku ūdens organismiem, ko rada tifensulfuron-metils un metabolīts IN-D8858, un risku augsnes organismiem, ko rada metabolīti IN-JZ789 un 2-skābe-3-triurets;
                              
                           
                                 4)
                              
                              
                                 metabolītu IN-A4098, IN-L9223 un IN-JZ789 atbilstību, ja tifensulfuron-metils ir klasificēts kā 2. kategorijas reprotoksiska viela saskaņā ar Eiropas Parlamenta un Padomes Regulu (EK) Nr. 1272/2008 (2), un par risku, ka šie metabolīti piesārņo gruntsūdeņus.
                              
                           Pieteikuma iesniedzējs iesniedz 1. punktā prasīto informāciju līdz 2017. gada 31. martam, 2. un 3. punktā prasīto – līdz 2017. gada 30. jūnijam un 4. punktā prasīto – sešu mēnešu laikā pēc tam, kad paziņots lēmums par klasifikāciju attiecībā uz tifensulfuron-metilu.
                  
               
            (1)  Sīkāka informācija par darbīgās vielas identitāti un specifikāciju sniegta pārskata ziņojumā.
         
            (2)  Eiropas Parlamenta un Padomes 2008. gada 16. decembra Regula (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp).
      
      
         II PIELIKUMS
         Īstenošanas regulas (ES) Nr. 540/2011 pielikumu groza šādi:
         
                     1)
                  
                  
                     A daļā 26. ierakstu par tifensulfuron-metilu svītro;
                  
               
                     2)
                  
                  
                     B daļā iekļauj šādu ierakstu:
                     
                                 Numurs
                              
                              
                                 Parastais nosaukums, identifikācijas numuri
                              
                              
                                 
                                    IUPAC nosaukums
                              
                              
                                 Tīrība (*)
                                 
                              
                              
                                 Apstiprinājuma datums
                              
                              
                                 Apstiprinājuma termiņa beigas
                              
                              
                                 Īpaši noteikumi
                              
                           
                                 “104
                              
                              
                                 Tifensulfuron-metils
                                 
                                    CAS Nr. 79277-27-3
                                 
                                    CIPAC Nr. 452
                              
                              
                                 metil 3-(4-metoksi-6-metil-1,3,5-triazin-2-ilkarbamoilsulfamoil)tiofen-2-karboksilāts
                              
                              
                                 ≥ 960 g/kg
                              
                              
                                 2016. gada 1. novembris
                              
                              
                                 2031. gada 31. oktobris
                              
                              
                                 Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par tifensulfuron-metilu un jo īpaši tā I un II papildinājumu.
                                 Šajā vispārējā novērtējumā dalībvalstis īpašu uzmanību pievērš:
                                 
                                             —
                                          
                                          
                                             gruntsūdeņu aizsardzībai,
                                          
                                       
                                             —
                                          
                                          
                                             pie mērķa grupas nepiederošu augu un ūdens organismu aizsardzībai.
                                          
                                       Lietošanas nosacījumos ietverti riska mazināšanas pasākumi un pienākums uzraudzīt gruntsūdeņus, ja nepieciešams.
                                 Pieteikuma iesniedzējs Komisijai, dalībvalstīm un Iestādei iesniedz apstiprinošu informāciju par:
                                 
                                             1)
                                          
                                          
                                             genotoksicitātes neesību metabolītā IN-A4098 un tā atvasinājumos IN-B5528, IN-A5546 un IN-W8268;
                                          
                                       
                                             2)
                                          
                                          
                                             mehānistiskas datiem, kas izslēdz endokrīni pastarpināta veida iedarbību uz krūšu dziedzera audzējiem;
                                          
                                       
                                             3)
                                          
                                          
                                             risku ūdens organismiem, ko rada tifensulfuron-metils un metabolīts IN-D8858, un risku augsnes organismiem, ko rada metabolīti IN-JZ789 un 2-skābe-3-triurets;
                                          
                                       
                                             4)
                                          
                                          
                                             metabolītu IN-A4098, IN-L9223 un IN-JZ789 atbilstību, ja tifensulfuron-metils ir klasificēts kā 2. kategorijas reprotoksiska viela saskaņā ar Regulu (EK) Nr. 1272/2008, un par risku, ka šie metabolīti piesārņo gruntsūdeņus.
                                          
                                       Pieteikuma iesniedzējs iesniedz 1. punktā prasīto informāciju līdz 2017. gada 31. martam, 2. un 3. punktā prasīto – līdz 2017. gada 30. jūnijam un 4. punktā prasīto – sešu mēnešu laikā pēc tam, kad paziņots lēmums par klasifikāciju attiecībā uz tifensulfuron-metilu.”
                              
                           
               
            (*)  Sīkāka informācija par darbīgās vielas identitāti un specifikāciju sniegta pārskata ziņojumā.